༄༅། །བརྟག་པ་ཕྱི་མའི་རྒྱུད་བཤད་བཞུགས་སོ། །
་
ད་ནི་བརྟག་པ་གཉིས་པ་བཤད་པར་བྱ་སྟེ། དེ་ལ་བརྟག་པའི་དོན་དང་། བརྟག་པའི་
མཚན་ནོ། །དོནལ་སྤྱི་དང་། ཡནལག་གི་དོན་གཉིས་ལས། སྤྱིའི་དོན་ནི། ཁ་ཅིག་ན་རེ། དེ་ལྟར་
བརྟག་པ་དང་བོའི་མངོན་པར་རྟོགས་པ་དང་། རིམ་པ་སྦྱར་ནས། རྩ་རྒྱུད་ཀྱི་ཚུལ་དུ་བཤད་པ་
ན། བརྟག་པ་གཉིས་པ་ནི། སྔ་མ་ལ་མ་ལྟོས་པའི་མངོན་རྟོགས་ལ་སོགས་པ་བསྟན་རྒྱུ་མེད་ཅིང་།
སྔ་མ་ཉིད་ཁ་སྐོང་ལ་སོགས་པ་བཤད་པའི་རྒྱུད་དེ། དེས་ན་རྒྱུད་ཕྱི་མ་འདིར་ལེའུ་འབྲེལ་མི་རྩི་
བར་འཆད་ཞེས་ཟེར་རོ། །དེ་ནི་མ་ཡིན་ཏེ་བརྟག་པ་དང་བོ་ལ་ཡང་། ཕྱི་མ་ལ་མ་ལྟོས་པའི་མངོན་
པར་རྟོགས་པ་བསྟན་པ་མེད་པར་མཚུངས་པའི་ཕྱིར་དང་། དོན་ལ་ནི་ཕྱི་མར་ཡབ་ཀྱི་མངོན་པར་
རྟོགས་པ་དང་། དཀྱིལ་འཁོར་གྱི་ཆོ་ག་ལ་སོགས་པ་ཁྱད་པར་ལོགས་པ་བསྟན་པའི་ཕྱིར་དང་།
བརྟག་པ་དང་བོའི་ལེའུ་རྣམས་ལ་ཡང་། རྒྱུ་འབྲས་དོན་གྱི་རིམ་པའི་འབྲེལ་ཡོད་པར་མ་ངེས་ལ།
ཕྱི་མའི་ལེའུ་རྣམས་ལ་ཡང་། རྒྱུ་མཚན་བཤད་པའི་རིམ་པའི་འབྲེལ་ཡོད་པའི་ཕྱིར་རོ། །འོ་ན་ཇི་
ལྟར་ཞེ་ན། བརྟག་པ་དང་བོ་ནི་གཙོ་བོར་སྐྱེས་པ་གདུལ་བའི་དོན་དུ། ཐབས་ཀྱི་ཆ་བསྟན་པ་རྩ་
བའི་རྒྱུད་ཡིན་ལ། བརྟག་པ་ཕྱི་མ་ནི་གཙོ་བོར་བུད་མེད་གདུལ་བའི་དོན་དུ་ཤེས་རབ་ཀྱི་ཚབ་
སྟོནཞིང་ཁ་སྐོང་བ་དང་། གསལ་བར་བྱེད་པ་ལ་སོགས་པས་བཤད་པའི་རྒྱུད་ཡིན་ཏེ། རྡོ་རྗེ་
གུར་ལས། ཀྱེེ་ཡི་རྡོ་རྗེ་རྣལ་འབྱོར་རྒྱུད། །དང་བོ་སངས་རྒྱས་རྣམས་ཀྱིས་བསྟན། །ཕྱི་མ་རྣལ་
འབྱོར་མ་རྒྱུད་ནི། །དེ་ཉིད་བུད་མེད་གཟུང་ཕྱིར་རོ། །ཞེས་གསུངས་པས་སོ། །འོ་ན་དང་བོར་
1

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཡུམ་དང་གཉིས་པ་ཡང་ཡབ་ཀྱི་དཀྱིལ་འཁོར་ལ་སོགས་སྟོན་པས་དང་བོ་བུད་མེད་དང་། ཕྱི་མ་
སྐྱེས་པའི་དོན་དུ་གསུངས་པ་མ་ཡིན་ནམ་ཞེ་ན། སྐྱོན་མེད་དེ། སྐྱེས་པ་རྣམས་ནི་བུད་མེད་གཙོ་
བོར་འདོད་ཅིང་སེམས་པ་དང་། བུད་མེད་རྣམས་ནི་སྐྱེས་པ་གཙོ་བོར་འདོད་ཅིང་སེམས་པ་ཡིན་
པའི་ཕྱིར་དང་། སྔར་བཤད་པ་ལྟར་ཐབས་ཀྱི་གནས་སུ་ཤེས་རབ་ཀྱིས་རྒྱས་བཏབ་སྟེ། ཐབས་
ཤེས་གཉིས་སུ་མེད་པ་རྟོགས་པ་དང་། ཿ ཤེས་རབ་ཀྱི་གནས་སུ་ཐབས་ཀྱིས་རྒྱས་བཏབ་སྟེ།
ཐབས་ཤེས་གཉིས་སུ་མེད་པར་རྟོགས་པར་བྱ་བའི་ཕྱིར་རོ། །དེ་ལ་ཡང་དང་བོ་ནི་བརྗོད་བྱ་སྤྱི་
ཁྱབ་དང་། ལས་ཚོགས་ཤས་ཆེར་གསུངས་པས། རྒྱ་ཆེ་བ་གཙོ་བོར་བསྟན་པའི་ཕྱིར་ཐབས་གཙོ་
བོ་དང་། ཕྱི་མ་ནི་ལམ་འབྲས་ཀྱི་གནད་གཙོ་བོར་བསྟན་པའི་ཕྱིར། ཤེས་རབ་གཙོ་བོར་བསྟན་པ་
ཞེས་བྱ་སྟེ། དེའི་ཕྱིར་དེ་དག་གོ་ལྡོག་པའི་སྐྱོན་ཡང་ཐག་བསྲིངས་པ་ཡིན་ནོ། །
ད་ནི་ཡན་ལག་གི་དོན་བཤད་པར་བྱ་སྟེ། དེ་ལ་ལེའུ་བཅུ་གཉིས་ལས། ལེའུ་དང་བོ་ལ་
གཉིས་ཏེ། ལེའུའི་དོན་དང་། ལེའུའི་མིང་ངོ་། །དོན་ལ་རབ་གནས་ཀྱི་རྒྱུད་ལས། དཀྱིལ་འཁོར་
སྦྱིན་སྲེག་མ་གཏོགས་པར། །རབ་གནས་གཞནདུ་གཏན་ཡོད་མིན། །ཞེས་གསུངས་པ་ལྟར།
རབ་གནས་སྦྱིན་སྲེག་མ་གཏོགས་པར། །དཀྱིལ་འཁོར་གནས་སུ་བསྟན་ཡོད་མིན། །ཞེས་ཀྱང་
མཚུངས་པས། སྔ་ཕྱིར་དཀྱིལ་འཁོར་བསྟན་པ་དང་འབྲེལ་བའི་རབ་གནས་དང་། སྦྱིན་སྲེག་
བཤད་པར་བྱ་སྟེ། དེ་ལ་རབ་གནས་ནི། རྡོ་རྗེ་སྙིང་བོས་གསོལ་བ། བཅོམ་ལྡན་འདས་ཞེས་བོས་
ནས། རྡོ་རྗེ་སྙིང་བོ་བདག རྟེན་གཅིག་ལ་ཡང་སངས་རྒྱས་ཐམས་ཅད་དབྱེར་མེད་པར་གཅིག་
ཏུ་བསྡུས་པའི་རབ་གནས་མཚན་ཉིད་བཟང་བོ་དྲུག་སྟེ། གང་རབ་ཏུ་གནས་པའི་རྟེན་བཟང་བོ་
དང་། གང་གིས་རབ་ཏུ་གནས་པའི་སློབ་དཔོན་བཟང་བོ་དང་། གང་རབ་ཏུ་གནས་པའི་གནས་
བཟང་བོ་དང་། གང་གི་ཚེ་རབ་ཏུ་གནས་པའི་དུས་བཟང་བོ་དང་། གང་ལ་རབ་ཏུ་གནས་པའི་
2

།བརྟག་པ་ཕྱི་མའི་རྒྱུད་བཤད་པ་བཞུགས་སོ། །
ཡོ་བྱད་བཟང་བོ་དང་། ཇི་ལྟར་རབ་ཏུ་གནས་པའི་ཆོ་ག་བཟང་བོ་ཉིད། རིམ་པ་ཇི་ལྟར་བྱེད་པ
སོགས་བཤད་དུ་གསོལ་ཞུས་པས། དེའི་ལན། བཅོམ་ལྡན་འདས་ཀྱི་བཀའ་བསྩལ་པ་ཞེས་
སོགས་ལ། ཁ་ཅིག་ན་རེ། རྒྱུད་རྒྱས་པ་ལས་ཅི་གསུངས་པ། སྟ་གོན་གྱི་དུས་སུ་སློབ་དཔོན་དང་
སློབ་མའི་སྡིག་སྒྲིབ་ཞི་བར་བྱ་བའི་ཕྱིར་ཞི་བའི་སྦྱིན་སྲེག་དང་། དངོས་གཞིའི་དུས་སུ་ལྷ་ཚིམ་
པར་བྱ་བའི་ཕྱིར་རྒྱས་པའི་སྦྱིན་སྲེག་དང་། རྗེས་སུ་ལྷག་ཆད་བསྐང་བའི་ཕྱིར། ཞི་བའི་སྦྱིན་
བསྲེགས་བྱས་ནས་ནུབ་གཉིས་པ་ལ་དངོས་གཞིའི་ཚེ་དཀྱིལ་འཁོར་དམ་པ་བཞེངས་པ་དང་། སྔ་
བར་སྐུ་གཟུགས་ཀྱི་བགེགས་དང་། ཡོནབདག་གི་སྡིག་པ་དང་། སྐུ་གཟུགས་ཀྱི་དྲི་མ་སྦྱང་བ་
དང་། ནུབ་དང་བོ་ལ་དཀྱིལ་འཁོར་དང་འབྲེལ་བའི་སྟ་གོན་ལ་སོགས་པ་བྱས་ནས། དམ་ཚིག་
པ་ལ་ཡེ་ཤེས་པ་བཅུག་གོ །ཞེས་ཟེར་རོ། །
དེ་ནི་མ་ཡིན་ཏེ། སྟ་གོན་གྱི་དུས་སུ་ཞི་བར་མ་ཟད་དྲག་པོའི་སྦྱིན་སྲེག་ཀྱང་དགོས་པ་
དང་། སྟ་གོན་དང་། དངོས་གཞི་དང་། རྗེས་དག་དཀྱིལ་འཁོར་གྱི་དབང་དུ་བྱེད་ན། དེའི་སྦྱིན་
བསྲེགས་བྱས་ནས་ཞེས་པས། དེའི་སྦྱིན་སྲེག་རྫོགས་ནས། སླར་ནུབ་གཉིས་པ་ལ་དངོས་གཞིའི་
ཚེ། དཀྱིལ་འཁོར་བཞེངས་པ་ཞེས་པ་འགལ་ཏེ། དཀྱིལ་འཁོར་གྱི་རྗེས་ཆོག་གི་ཡང་སྦྱིན་སྲེག་
རྫོགས་ནས། དངོས་གཞིའི་དཀྱིལ་འཁོར་བཞེངས་པ་མི་སྲིད་པའི་ཕྱིར་དང་། རབ་གནས་ཀྱི་
སྦྱོར་དངོས་རྗེས་གསུམ་ཡིན་ན། དེ་བས་ཀྱང་རབ་གནས་ཀྱི་རྗེས་ཆོག་གི་སྦྱིན་བསྲེགས་བྱས་
ནས། དེའི་དངོས་གཞིའི་དཀྱིལ་འཁོར་བཞེངས་ཞེས་པ་ཧ་ཅང་ཐལ་བའི་ཕྱིར་དང་། སྐུ་
གཟུགས་བཞེངས་ཞེས་པའི་ཚིག་འདིས་ཡོན་བདག་གི་སྡིག་པ་ཡང་སྦྱངས་མ་ཟིན་པའི་ཕྱིར་
དང་། སྟ་གོན་ལ་སོགས་པ་འདི་དག་དཀྱིལ་འཁོར་གྱི་སྟ་གོན་སོགས་ལ།ཁྱད་པར་དུ་སྦྱོར་བའི་
རྒྱུ་མཚན་མེད་པའི་ཕྱིར་རོ། །འོ་ན་ཇི་ལྟར་ཞེ་ན། རབ་ཏུ་གནས་པ་རྒྱས་པར་བྱེད་པས། དཀྱིལ་
3

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཁོར་དང་འབྲེལ་དགོས་པས། གང་དུ་རབ་ཏུ་གནས་པའི་བཟང་བོར། གང་གིས་རབ་ཏུ་གནས་
པའི་སློབ་དཔོན་བཟང་བོ། རང་འདོད་པའི་ལྷ་ལ་མཉམ་པར་བཞག་པའི་རྣལ་འབྱོར་པ། བསྙེན་
པ་རབ་ཏུ་རྫོགས་པར་བྱས་ཤིང་། སྔོན་ཆད་རབ་གནས་ཀྱི་ཆོ་ག་མཐོང་ནས། དེ་ཉིད་བཅུ་ལ་
སོགས་པ་གསང་སྔགས་ཀྱི་རྒྱུད་མང་བོར་ཕ་རོལ་སོན་པ་སྟེ། རྡོ་རྗེ་སློབ་དཔོན་གྱི་དེ་ཁོ་ན་ཉིད་
བཅུ་ནི། སྲུང་བ་དབང་སྐུར་གཏོར་མ་ལས་སྦྱོར་དང་། ཕྱིར་ཟློག་པ་དང་དཀྱིལ་འཁོར་སྒྲུབ་པ་
དང་། སྡིག་པ་སྦྱང་དང་གཤེགས་སུ་གསོལ་བ་སྟེ། དེ་ཉིད་བཅུ་ཞེས་རྒྱལ་བ་རྣམས་ཀྱིས་གསུངས།
ཆོ་གའི་དེ་ཉིད་བཅུ་ནི། དཀྱིལ་འཁོར་དང་ནི་ཏིང་འཛིན་མཆོག །ཕྱག་རྒྱ་སྟངས་སྟབས་ཚུལ་
དང་ནི། །བཟླས་བརྗོད་སྦྱིན་སྲེག་གཏོར་མ་དང་། །ལས་ལ་སྦྱར་དང་སླར་བསྡུ་བའོ། །ཞེས་
གསུངས་སོ། །
དཀྱིལ་འཁོར་གྱི་སྟ་གོན་གྱི་སྐབས་སུ། རྩ་བཤད་ཀྱི་རྒྱུད་ལས་ཅི་གསུངས་པའི་ཞི་དྲག་
གི་སྦྱིན་སྲེག་ངེས་པར་བྱས་ནས། དེའི་རྗེས་སུ་འདིར་གསུངས་པ་ལ་སོགས་པའི་དཀྱིལ་འཁོར་
དམ་པའི་འཇིག་རྟེན་ལས་འདས་པའི་དཀྱིལ་འཁོར་བཞེངས་པ་དང་། རང་གི་སྒྲས་བསྡུས་པ་
སྒྲུབ་མཆོད་བྱས་ནས། སྔ་དྲོའི་དུས་སུ་སྐུ་གཟུགས་སྦྱང་བ་དང་། རང་གི་སྒྲས་བསྡུས་པའི་ཡོན་
བདག་གི་སྡིག་པ་སྦྱང་བ་དང་། གཞན་ཡང་སྐུ་གཟུགས་བཀྲུ་བ་ལ་སོགས་པ་བསྡུས་སོ། །དེ་
ལྟར་རབ་གནས་ཀྱི་སྟ་གོན་ལ་སོགས་པས་དངོས་གཞི་ཕལ་ཆེར་བྱས་ནས། རབ་གནས་ཀྱི་གཙོ་
བོར་ནམ་མཁར་བཞུགས་པའི་སངས་རྒྱས་ཡེ་ཤེས་པ་རང་འདྲ་ཀུན་སྐུ་གཟུགས་དམ་ཚིག་པའི་
སྙིང་གར། ཇི་ལྟར་སངས་རྒྱས་ཐམས་ཅད་ཀྱིས་ཞེས་པ་ལ་སོགས་པས་རབ་ཏུ་གཞུག་པར་བྱའོ། །
བཅུག་ནས་ཅི་ལན། མཆོད་པ་བྱ་སྟེ། བྱང་ཆུབ་ཀྱི་སེམས་མི་ཤིགས་པའི་ཧཱུཾ་ལས་གྲུབ་ཅིང་། མི་
ཤིགས་པའི་ངོ་བོར་གྱུར་པའི་མེ་ཏོག་སོགས་ཡིན་པས། རྡོ་རྗེ་མེ་ཏོག་སོགས་ཏེ་བཛྲ་པུཋེ། རྡོ་
4

༄༅། །བརྟག་པ་ཕྱི་མའི་རྒྱུད་བཤད་པ་བཞུགས་སོ།
རྗེ་མེ་ཏོག བཛྲ་དྷུ་པེ། རྡོ་རྗེ་བདུག་སྤོས། བཛྲ་དཱི་པཾ། རྡོ་རྗེ་མར་མེ། བཛྲ་གན་དྷེ། རྡོ་རྗེ་དྲི།
བཛྲ་ནཻ་ཝི་ཏྱེ། རྡོ་རྗེ་ལྷ་བཤོས། ཨོཾ་ཨཱཿཧཱྃ་སྭཱ་ཧྭ་ནི་སྐུ་གསུང་ཐུགས་ཡོན་ཏན་འཕྲིན་ལས་ཏེ།
དེས་བྱིན་གྱིས་བརླབས་པའོ། །དེའང་མཆོད་རྫས་སྣ་ཚོགས་པ་རྣམ་པས་སྟོང་བའི་ངང་ལས་
རྫོགས་པར་ལྷ་རྫས་ཀྱི་མཆོད་པ་བསྐྱེད་ལ། མེ་ཏོག་ལ་སོགས་པ་དབུལ་བ་ཉིད་དོ། །
ཆོ་ག་གང་གིས་ན། འདིར་གོང་མའི་རྒྱུད་ཅེས་པ། སྔ་མའི་རྒྱུད་ཅེས་པར་བསྒྱུར་ཏེ། སྔར་
གྱི་རྒྱུད་རྒྱས་པར་བཤད་པའི་ཆོ་གའི་རིམ་པས། སྔགས་དང་ཕྱག་རྒྱ་ཏིང་ངེ་འཛིན་གྱི་རྣམ་པས་
དབུལ་བར་བྱའོ། །དེར་མ་ཟད་མཆོད་ཡོན་དང་། ཞབས་བསིལ་ཡང་། སྔ་མ་རྒྱུད་རྒྱས་པར་
གསུངས་པ་བཞིན་དབུལ་བར་བྱའོ།
1ཀྱང་རྒྱས་པ
ལས་གསུངས་པ་ལྟར་བྱ་བར་བསྟན་ལ། དེ་རྣམས་ཀྱང་ཕུར་དང་ཁ་སྦྱོར་ལ་སོགས་པའི་རྒྱུད་
ས་ཏེ་གསངང
།ཡང་ན་སྔ་མའི་རྒྱུད་
ཀྱི་ཆོ་གའི་རིམ་པས། མཆོད་ཡོན་ཞབས་བསིལ་སྔ་མ་སྟེ། །ཞེས་བཏོན་ནས། སྔར་བཤད་པའི་
རྒྱུད་རྒྱས་པའི་ཆོ་གའི་རིམ་པས། མཆོད་ཡོན་དང་ཞབས་བསིལ་ཡང་དབུལ་བར་བྱའོ། །ནམ་གྱི་
ཚེ་ན་མེ་ཏོག་ལ་སོགས་པའི་སྔ་མ་སྟེ། སྔོན་དུ་དབུལ་བར་བྱའོ་ཞེས་སོ། །ཡང་ན་གོང་མའི་རྒྱུད་
ནི་བླ་ནམེད་པའི་རྒྱུད་དེ། འདིར་མཆོད་པ་ནི། རྣལ་འབྱོར་གྱི་རྒྱུད་ཀྱི་དེ་ཁོ་ན་ཉིད་འདུས་པ་ལ་
སོགས་པ། དེ་ཁོ་ན་ལྟར་བར་བྱ་བ་མ་ཡིན་གྱི། ཐབས་དང་ཤེས་རབ་བླ་ན་མེད་པའི་རྒྱུད་རྣམས་
སུ་གསུངས་པའི་ཕྱི་ནང་། གསང་བ་དེ་ཁོ་ན་ཉིད་ཀྱི་ཆོ་གའི་རིམ་པས་མཆོད་པར་བྱ་སྟེ།
ནས་ཆོ་ག་ལྷག་མ་རྣམས་བྱའོ་ཞེས་སོ། །དེ་ནས་སྦྱིན་སྲེག་ལ་ཐབ་ཀྱི་ཁྱད་པར། ཞི་བར་ཐབ་ཁུང་
ཟླུམ་པོ་ཉིད། །རྒྱས་པ་ཉིད་ཀྱིས་གྲུ་བཞི་བ། །གསད་པའི་ལས་ནི་གྲུ་གསུམ་བརྗོད། །གྲུ་གསུམ་
འདི་ཉིད་ལ་དྲག་པོའི་ལྷག་མ་སྤྲད་པ་དང་། རེངས་པ་སོགས་བསྒྲུབ་པར་བྱ་ལ། གུར་ལས།
5

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
1
དབང་གི་ཟླ་བ་ཕྱེད་པ་འདྲ། ཞེས་པ་དང་། ཁ་སྦྱོར་ལས། ལས་ཐམས་ཅད་པའི་ཐབ་ཁུང་ནི།
ལས་བཞི་གའི་ཐབ་བྲིས་ཏེ། ཕྱི་གྲུ་བཞི། དེའི་ནང་ཟླུམ་པོའི་ནང་དུ། གྲུ་གསུམ་གྱི་ཕྱི་ལོགས་
གསུམ་ལས་ཟླ་གམ་གསུམ་འབྱུང་བར་བཤད་ལ། དབྱིབས་བཞི་བོ་འདི་ནི། ནང་གི་འཁོར་ལོའི་
དབྱིབས་དང་། ཕྱི་ནང་གི་འབྱུང་བ་བཞི་དག་པ་ལ་དགོངས་པའོ། །ཚད་ནི་ཁྲུ་གང་དང་།
དཔངས་སུ་ཕྱེད་ཉིད་ཞི་བའི་ཐབ་ཀྱི་སྟེང་དུ་བརྒྱ་དང་འོག་ཟབས་སུ་ཡིན་ལ། རྒྱར་ཁྲུ་དོ་དང་
དཔངས་སུ་ཁྲུ་གང་ཉིད་ནི། རྒྱས་པའི་ཐབ་ཀྱི་སྟེང་དང་། འོག་ཏུ་བརྗོད་ཅིང་དབང་གི་ཐབ་ཀྱི་
ཚད་ཞི་བ་དང་འདྲ་ལ། རྒྱར་སོར་ཉི་ཤུའམ། དཔངས་སུ་དེའི་ཕྱིར་སོར་བཅུ་ནི། གསང་བའི་
ཐབ་ཀྱི་སྟེང་དང་འོག་ཏུ་ཡང་ཡིན་ནོ། །ཞི་བའི་ཐབ་ཀྱི་ཁ་དོག་དཀར་བོར་འགྱུར་ལ། རྒྱས་པར་
སེར་བོ་དེ་བཞིན་ནོ། །
གསད་པ་ལ་ནི་ཁ་དོག་ནག་ཅིང་དབང་གི་ཐབ་ལ་ཁ་དོག་དམར་བོར་རབ་ཏུ་གྲགས་ལ།
དབང་ལ་ཇི་ལྟ་བ་དེ་བཞིན་དུ་དགུག་པ་ལ་དམར་བོ་སྟེ། གསད་པ་ལ་ནག་པོ་ཇི་ལྟ་བར་སྡང་བ་
དང་། བསྐྲད་པ་ལ་སོགས་པ་ལའང་ནག་པོའོ། །སྲེག་རྫས་ནི། ཞི་བ་ལ་ཏིལ་དང་། རྒྱས་པ་ལ་ཞོ་
ལ་བྱས་པའི་ཟས་མཆོག་དང་། གསད་པ་ལ་ཚེར་མ་དང་། དེ་བཞིན་དུ་སྡང་བ་དང་། བསྐྲད་པ་
ལ་སོགས་པ་ལའང་། ཚེར་མར་བརྗོད་ལ། དབང་དང་དགུག་པ་ལ་ཨུཏྤ་ལའམ། མ་རྙེད་ན་མེ་
ཏོག་དམར་བོའོ། །འདིར་སྡོམ་འབྱུང་ལས། མར་གྱིས་འབྱོར་པ་ཐམས་ཅད་བྱེད། །ཡམ་ཤིང་
གཟི་བརྗིད་འཕེལ་བ་ཡིན། །བུད་ཤིང་ལྷག་པར་དཔའ་བར་བྱེད། །ཀུ་ཤས་ཐམས་ཅད་སྲུང་བར་
བྱེད། །ཡུངས་དཀར་དཀར་བོས་ཞི་བར་བྱེད། །འབྲས་ཀྱིས་རྒྱས་པར་བྱེད་པར་བཤད། །ཏིལ་
གྱིས་སྡིག་པ་འཇོམས་པར་རིགས། །སོ་བས་ནོར་དང་འབྲུ་རྣམས་འགྲུབ། །སྲན་མས་སྟོབས་ནི་
འཕེལ་བར་བྱེད། །ནས་ཀྱིས་རླུང་གི་ཤུགས་རབ་སྟེར། །དུར་བས་ཚེ་ནི་འཕེལ་བར་བྱེད། །གྲོ་
6

༄༅། །བརྟག་པ་ཕྱི་མའི་རྒྱུད་བཤད་པ་བཞུགས་སོ། །
༼®
ཡིས་ནད་ནི་འཇོམས་པར་བྱེད། །འོ་མ་སྦྲང་རྩིས་ཤེས་རབ་འཕེལ། །ཟས་མཆོག་གིས་ནི་བདེ་ཀུན་
སྟེར། །མེས་ནི་འདོད་དོན་དངོས་གྲུབ་སྟེར། །རང་འདོད་ལྷ་ནི་གྲོལ་བར་བརྩོན། །ཞེས་སོ། །དེ་
ནས་མེ་ལྷ་བ་བཀུག་པ་ནི། ༀ་ཨགྣི་མེ་ལྷ། མ་ཧཱ་དེ་ཛཱ། གཟི་བརྗིད་ཆེན་པོ། སརྦ་ཀརྨཱ། ལས་
ཐམས་ཅད། སྲ་སཱ་དྷ་ཀ སོ་སོར་རྩོལ་བ། ཀུ་རུ་ནྱེ་ཀྲི་ཏ་སརྦ་ཨརྠ། སྙིང་རྗེའི་དབང་གིས་དོན་
ཐམས་ཅད་མཛོད་ལ། ཨ་སྨིན་སིནྣཱ་ཧཱི་ཏོ་བྷ་ཝ། ཤར་ལྷོ་འདིར་ཐེངས་གཅིག་བཞུགས་ཤིང་།
མེ་དགུག་པའི་སྔགས་སོ། །
དེ་ནས། སྭ་ཨརྠཉྫུ་བདག་གི་དོན་དང་། ཨེ་ཐ་པ་ར་ཨརྠ྅། གཞན་གྱི་དོན་སྭ་དྷི་ཏཾ་
སྒྲུབས་ཀྱིས། གཙྪ་བཞུད་ཅིག ཧ་བེ་ཝ་བྷག་བྱིན་ཟ་ཁྱེད། ཨཱ་ག་མིཥྱ་སི་སླར་ཡང་ཅི་ནས།
ཡ་ཐ་ཀ་ལེ་དུས་བཞིན་བྱོན་སརྦ་སིད་དྷི་ཀུ་ཏུ་ཥ་ཡེ། བདག་གི་ལས་ཐམས་ཅད་མཛོད། མེ་
དགའ་ནས་གཤེགས་སུ་གསོལ་བའི་སྔགས་སོ། །སྦྱིན་སྲེག་གི་སྐབས་དེ་རྣམས་སུ་ཨོཾ་ཛཿཧཱུྃ་བྃ་
ཧོཿཁཾ་རཾ། ཞེས་པ་མཆོད་ཡོན་དབུལ་བའི་སྔགས་སོ། །ༀ་ནི་རི་ཧཱུཾ་ཁཾ། ཞབས་བསིལ་དབུལ་བའི་
སྔགས་སོ། །ཨོཾ་དཱཾ་དཱཾ་བཟའ་བ་དང་བཅའ་བ་ལྷ་བཤོས་ཀྱི་སྔགས་སོ། །དེ་ལྟར་མཆོད་ཡོན་དང་
ཞབས་བསིལ་གྱི་སྔགས་ནི། སྦྱིན་སྲེག་གི་སྐབས་སུ་ཡིན་གྱི་ཀུན་ཏུ་འགྲོ་བ་མ་ཡིན་ཏེ། ཡིན་དྲྭ་
ཧཱུྃ་ཞེས་པའི་ལྷ་བཤོས་